სენსორული ოთახის გახსნა
2015-02-26 16:00 (Asia/Dubai)
26 თებერვალს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტი გიწვევთ სენსორული ოთახის გახსნაზე. სენსორული ოთახის აღჭურვა შესაძლებელი გახდა მიკროსაფინანსო ორგანიზაცია “კრედოს” სოციალური პროექტის ფარგლებში. სენსორული ოთახი განკუთვნილია განსაკუთრებული საჭიროებების მქონე ბავშვებთან სენსორული ინტეგრაციის პროგრამის განსახორციელებლად. სენსორული ინტეგრაციის პროგრამა მიზნად ისახავს ბავშვის განვითარების ხელშეწყობას სენსორული შეფასების საფუძველზე განსაზღვრული სენსორული გამოცდილების უზრუნველყოფით.

„ფანტასტიკური ბიბლიოთეკა“ - სერიის პრეზენტაცია
2015-02-26 19:00
26 თებერვალს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გამომცემლობა “წიგნები ბათუმში” და ილიაუნის ლიტერატურული კლუბი გიწვევთ ახალი სერიის – “ფანტასტიკური ბიბლიოთეკის” – პრეზენტაციაზე. წარმოდგენილი იქნება სერიაში გამოცემული პირველი 6 წიგნი.

“ყვავილები ელჯერნონისთვის”- დენიელ კიზი
“ძნელია ღმერთობა”- ბორის და არკადი სტრუგაცკები
“ტანმოხატული კაცი” – რეი ბრედბერი
“კაცი მაღალ კოშკში” – ფილიპ კ. დიკი
“ხიდი ტერაბითიაში” – ქეთრინ პატერსონი
“მწვანეთითება ტისტუ” – მორის დრიუონი

პრეზენტაციაზე წიგნები გაიყიდება 25%-იანი ფასდაკლებით.
დრო: 26 თებერვალი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ასოცირებული პროფესორის მალხაზ სონღულაშვილის საჯარო ლექცია - რელიგია და ტოლერანტობის კულტურა
2015-02-27 19:00
27 თებერვალს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ეპისკოპოსი მალხაზ სონღულაშვილი წაიკითხავს საჯარო ლექციას თემაზე – რელიგია და ტოლერანტობის კულტურა.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან განახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ტოლერანტობის სკოლის სალექციო კურსი მოიცავს 12 საჯარო ლექციას შემდეგ თემებზე:

ტოლერანტობის ძველი და თანამედროვე კონცეფციები
რელიგია და ტოლერანტობის კულტურა
ტოლერანტობა და სამართლებრივი საკითხები
ტრადიცია და ნაციონალიზმი
სეკულარიზმისა და პოსტსეკულარიზმის პრობლემა
ფუნდამენტალიზმი
ტოლერანტობის იდეა მხატვრულ ლიტერატურაში
მრავალფეროვნების იდეა კინოში
მედიატოლერანტობა
ქართული კულტურა და ტოლერანტობა
პოლიტიკური თეოლოგია
ტოლერანტობა და მულტიკულტურალიზმი

პროექტი ხორციელდება ჰოლანდიის საელჩოს მხარდაჭერით, „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ პროექტის ფარგლებში.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 27 თებერვალი, 19:00 საათი
ადგილმდებარეობა: წიგნის სახლი ”ლიგამუსი”

ლევან ბერძენიშვილის საჯარო ლექცია: უილიამ შექსპირი - „ჰამლეტი“
2015-03-02 19:00
2 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემა:„უილიამ შექსპირი – „ჰამლეტი“.
ლევან ბერძენიშვილი საჯარო ლექციაზე განიხილავს შემდეგ თემებს: საქსონ გრამატიკოსის, კიდის, ჰამლეტი და ურ-ჰამლეტი; სამი წყარო, სამი მოტივი; თეატრი თეატრში; გაუბედაობა თუ განზრახ დაყოვნება? გოეთეს ინტერპრეტაცია; ელიოტის კრიტიკა; ევროპა – ჰამლეტი დღეს; ქართული თარგმანი.
დრო: 2 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ქართული თეატრი 2014 წელს - სტატისტიკური კვლევის შედეგები
2015-03-04 18:00
4 მარტს, 18:00 საათზე, ილიაუნის თეატრში (ჭავჭავაძის #32) ილიას სახელმწიფო უნივერსიტეტის თანამედროვე ქართული თეატრის კვლევის ცენტრი გამართავს კვლევის – „ქართული თეატრი 2014 წელს“ – პრეზენტაციას.
კვლევაში, რომელსაც თანამედროვე ქართული თეატრის კვლევის ცენტრი უკვე მეოთხე წელია, ახორციელებს, შეფასებულია 2014 წლის ქართული თეატრის მნიშვნელოვანი მოვლენები. კვლევა ეფუძნება საქართველოში მოქმედი 47 სახელმწიფო და კერძო თეატრის მონაცემებს. სტატისტიკურ ანალიზთან ერთად, კვლევაში წარმოდგენილია თეატრების, რეჟისორების, მსახიობების, სცენოგრაფების და ქორეოგრაფების რეიტინგები, რომლებიც ქართულ თეატრში მოღვაწეობდნენ 2014 წელს. წელს კვლევას დაემატა 6 ახალი ნომინაცია და გაიზარდა კვლევაში მონაწილე თეატრების რაოდენობა.
პრეზენტაციაზე დასახელდება წარმატებული თეატრების ხუთეულები შემდეგი კატეგორიების მიხედვით:

პრემიერებით გამორჩეული თეატრები
მრავალფეროვანი რეპერტუარით გამორჩეული თეატრები
საგასტროლო მარშრუტები მსოფლიო და საქართველოს რუკაზე
სარეპერტუარო წარმოდგენების რეიტინგი
დრამატურგიის რეიტინგი (თანამედროვე ქართული, უცხოური და კლასიკა)
ფუნქციურად დატვირთული თეატრების რეიტინგი
სპექტაკლების რეიტინგი (სპექტაკლები, რომლებიც ყველაზე მეტმა მაყურებელმა ნახა და ყველაზე მეტჯერ წარმოადგინეს წლის განმავლობაში)
მაყურებლის აქტივობის რეიტინგი
თეატრების დატვირთულობის რეიტინგი
რეჟისორების, მსახიობების, სცენოგრაფებისა და ქორეოგრაფების პროდუქტიულობის რეიტინგი

წელს პირველად, პრეზენტაციაზე დასახელდება 2014 წლის საუკეთესო სპექტაკლების, რეჟისორების, მსახიობების, სცენოგრაფებისა და ქორეოგრაფების ხუთეულები, რომლებსაც 2014 წელს შექმნილი სპექტაკლების მხატვრული ხარისხის მიხედვით გამოავლენს შვიდი პროფესიონალი თეატრმცოდნისგან შემდგარი ჟიური.
ილიას სახელმწიფო უნივერსიტეტის თანამედროვე ქართული თეატრის კვლევის ცენტრს მიაჩნია, რომ 2014 წლის მნიშვნელოვანი თეატრალური მოვლენები იყო:

ქართული თეატრის მონაწილეობა შექსპირის ოლიმპიადაში პეკინში;
გორის თეატრის ინიციატივით, კომედიის ფესტივალის დაფუძნება;
იმერეთის თეატრალური საზოგადოების ინიციატივით, ფესტივალ “თეატრალური იმერეთის” აღდგენა;
თბილისის საერთაშორისო თეატრალური ფესტივალისა და მიხეილ თუმანიშვილის სახელობის ხელოვნების საერთაშორისო ფესტივალის – “საჩუქარი” – წარმატებით ჩატარება;
ახალი სათეატრო სივრცის – “რკინის თეატრი” (ხელმძღვანელი დავით ანდღულაძე) – გახსნა;
მოძრაობის თეატრის ახალი შენობა გახსნა;
ფოთის დრამატული თეატრის ახალი შენობის გახსნა.

ექიმი სექსოლოგის, ზურაბ მარშანიას, საჯარო ლექცია
2015-03-05 18:00
5 მარტს, 18:00 საათზე, ილიას სახელმწიფო უნივერსიტეტის A 101 აუდიტორიაში ექიმი სექსოლოგი, საქართველოს სამედიცინო სექსოლოგიის საზოგადოების პრეზიდენტი, ზურაბ მარშანია, წაიკითხავს საჯარო ლექციას თემაზე: “ქალის მწვავე სექსუალური ტკივილის სინდრომის – ვაგინიზმის ეტიოლოგიის, გავრცელებისა და მკურნალობის სოციოკულტურული თავისებურებები საქართველოში”.
ლექციაზე განხილული იქნება ქალის ისეთი სქესობრივი დარღვევა, რომელიც ხშირად გამხდარა ახალგაზრდა ოჯახის დანგრევისა და გამოუსწორებელი პირადი ტრაგედიის მიზეზი. ავტორის სამეცნიერო კვლევის მასალები საინტერესოდაა შეხამებული ლიტერატურულ მონაცემებთან და ქართულ სინამდვილესთან.
ლექციის დრო: 5 მარტი, 18:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი
დასწრება თავისუფალია.

ჯადოქარი ბომბეიდან - სალმან რუშდი
2015-03-05 19:00
5 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი მორიგ შეხვედრაზე გიწვევთ. კლუბის სტუმარი, მწერალი და მთარგმნელი სალომე ბენიძე, სალმან რუშდის შესახებ ისაუბრებს. ლექცია შეეხება მწერლის რომანებს, ცხოვრებას, დაპირისპირებას პოლიტიკურ და რელიგიურ ლიდერებთან და ფატვას, რომელიც მას 1989 წელს მუსლიმური სამყაროს ლიდერმა, აიათოლა ხომეინიმ გამოუტანა რომანისთვის ”სატანური ლექსები“.
შეხვედრის დრო: 5 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

გიორგი მშვენიერაძე - ტოლერანტობა და სამართლის საკითხები
2015-03-06 19:00
6 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, თბილისის თავისუფალი უნივერსიტეტის ადამიანის უფლებების ეროვნული ინსტიტუტის აკადემიური თანადირექტორი გიორგი მშვენიერაძე წაიკითხავს საჯარო ლექციას თემაზე – ტოლერანტობა და სამართლის საკითხები.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ტოლერანტობის სკოლის სალექციო კურსი მოიცავს 12 საჯარო ლექციას შემდეგ თემებზე:

ტოლერანტობის ძველი და თანამედროვე კონცეფციები
რელიგია და ტოლერანტობის კულტურა
ტოლერანტობა და სამართლის საკითხები
ტრადიცია და ნაციონალიზმი
სეკულარიზმისა და პოსტსეკულარიზმის პრობლემა
ფუნდამენტალიზმი
ტოლერანტობის იდეა მხატვრულ ლიტერატურაში
მრავალფეროვნების იდეა კინოში
მედიატოლერანტობა
ქართული კულტურა და ტოლერანტობა
პოლიტიკური თეოლოგია
ტოლერანტობა და მულტიკულტურალიზმი

პროექტი ხორციელდება ჰოლანდიის საელჩოს მხარდაჭერით, „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ პროექტის ფარგლებში.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 6 მარტი, 19:00 საათი
ადგილმდებარეობა: წიგნის სახლი ”ლიგამუსი”

Spring Forward - Apple-ის საგაზაფხულო ღონისძიების ვიდეოტრანსლაცია
2015-03-09 21:00
9 მარტს, ორშაბათს, 21:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ვიდეოტრანსლაცია კორპორაცია Apple-ის სპეციალური საგაზაფხულო ღონისძიებისა – Spring Forward, რომელზეც წარმოდგენილი იქნება კომპანიის ახალი პროდუქტები.
ღონისძიებაზე დასწრება თავისუფალია. გთხოვთ, მობრძანდეთ.

ირინე ებრალიძის საავტორო კონცერტი
2015-03-11 18:00
11 მარტს, ოთხშაბათს, 18:00 საათზე, ილიაუნის თეატრში, ხოლო 20 მარტს, პარასკევს, 18:00 საათზე, საქართველოს კომპოზიტორთა შემოქმედებით კავშირში, შედგება ილიას სახელმწიფო უნივერსიტეტის სამუსიკო ხელოვნების დოქტორანტის, ირინე ებრალიძის, საავტორო კონცერტები.
დასწრება თავისუფალია.

გია ნოდია - რელიგია დემოკრატიულ პოლიტიკაში
2015-03-13 19:00
13 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, გია ნოდია წაიკითხავს საჯარო ლექციას თემაზე – რელიგია დემოკრატიულ პოლიტიკაში.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
პროექტი ხორციელდება ჰოლანდიის საელჩოს მხარდაჭერით, „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ პროექტის ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ტოლერანტობის სკოლის სალექციო კურსი მოიცავს 12 საჯარო ლექციას. ლექციებს წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 13 მარტი, 19:00 საათი
ადგილმდებარეობა: წიგნის სახლი ”ლიგამუსი”

მოსწავლეთა ეროვნული კონფერენცია საბუნებისმეტყველო მეცნიერებებში
2015-03-14 10:00
14 მარტს, 10:00 საათზე, ილიას სახელმწიფო უნივერსიტეტის G106 აუდიტორიაში, ევროკავშირის მე-7 ჩარჩო პროგრამის პროექტის – „ჯაჭვური რეაქცია“ – ფარგლებში, გაიმართება მოსწავლეთა მეორე ეროვნული კონფერენცია საბუნებისმეტყველო მეცნიერებებში. კონფერენციაში 2014-2015 სასწავლო წელს საქართველოს ხუთი სკოლა მიიღებს მონაწილეობას:

აკად. ილია ვეკუას სახელობის 42-ე ფიზიკა-მათემატიკური საჯარო სკოლა (თბილისი)
ნიუტონის თავისუფალი სკოლა (თბილისი)
სერვანტესის სახელობის გიმნაზია აია-GESS (თბილისი)
პირველი საჯარო სკოლა (ბოლნისი)
33-ე საჯარო სკოლა (ქუთაისი)

კონფერენციაზე მოსწავლეები წარმოადგენენ კვლევით პროექტებს საბუნებისმეტყველო მეცნიერებებში როგორც სასესიო, ასევე საგამოფენო ფორმატში. კონფერენციაზე წარმოდგენილი საუკეთესო კვლევითი პროექტი მაისში საქართველოს სახელით წარდგება საერთაშორისო კონფერენციაზე ჰაიდელბერგში (გერმანია).

ლინო ბიანკოს საჯარო ლექცია - ”ქალაქი”
2015-03-16 16:00
16 მარტს, 16:00 საათზე, ილიას სახელმწიფო უნივერსიტეტის G 106 აუდიტორიაში, სოფიას სამშენებლო კონსტრუქციებისა და გეოდეზიის უნივერსიტეტის ლექტორი ქალაქგეგმარების ისტორიასა და თეორიაში, არქიტექტორი ლინო ბიანკო წაიკითხავს საჯარო ლექციას თემაზე – ქალაქი. ის შეეცდება შეადაროს სამი მნიშვნელოვანი ფიგურის – ჯეინ ჯაკობსის („ამერიკის დიდი ქალაქების სიკვდილი და სიცოცხლე“), ალდო როსის („ქალაქის არქიტექტურა“) და კევინ ლინჩის („ქალაქის იმიჯი“) – თეორიები და უპასუხოსშეკითხვას: შექმნეს თუ არა ამ ადამიანებმა ქალაქის პატივისცემის თარგი?
ლექციის დრო: 16 მარტი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია
დასწრება თავისუფალია.

ლევან ბერძენიშვილის საჯარო ლექცია: უილიამ შექსპირი - „მეფე ლირი“
2015-03-16 19:00
16 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის
– “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემა:„უილიამ შექსპირი – „მეფე ლირი“.
შექსპირის ყველაზე კოსმიური ტრაგედია; ბუნება შექსპირის გაგებით; ადამიანი ბუნების წინააღდეგ; მადლიერება და უმადურება; პიროვნების ფენომენის აფეთქება; სამყარო, როგორც ადამიანის სულის ილუსტრაცია; შექსპირის „მტრები“ და „მეგობრები“ — გოეთე, ჰიუგო, ტოლსტოი, შოუ, ჯოისი, ელიოტი; ქართველი ლირი — „ყველასგან მიტოვებული“.
დრო: 16 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

პროექტი Sapere Aude - ლევან ლორთქიფანიძის საჯარო ლექცია
2015-03-17 18:00
17 მარტს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, თბილისის ფაბიანური საზოგადოების დამფუძნებელი, ივ. ჯავახიშვილის სახელობის თბილისის სახელმწიფო უნივერსიტეტის პოლიტიკის მეცნიერების მაგისტრანტი, ლევან ლორთქიფანიძე, წაიკითხავს საჯარო ლექციას თემაზე – „მუშათა მდგომარეობა თანამედროვე საქართველოში: დაპირისპირება შრომასა და კაპიტალს შორის (პრეცედენტები და შედეგები)“.
დასწრება თავისუფალია.

ორი საბაკალავრო სპეცკურსი სოციალური და კულტურის კვლევების ინსტიტუტის შემოთავაზებით
2015-03-18 13:00
18 მარტს, 13:00 საათზე, ილიას სახელმწიფო უნივერსიტეტის G 106 აუდიტორიაში პროფესორი გიორგი მაისურაძე გაგაცნობთ ორი ახალი უპრეცედენტო, 6-კრედიტიანი კურსის სპეციფიკას, ზუსტ განრიგსა და კრედიტების მოპოვების წესს.
კურსებს სახელწოდებით – „კულტურის კვლევების სათავეები“ და „თემი, ძალადობა, სხეული – XX საუკუნის პოლიტიკის თეორეტიკოსები“ – ილიას სახელმწიფო უნივერსიტეტის სოციალური და კულტურის კვლევების ინსტიტუტი გაზაფხულის სემესტრში შესთავაზებს ფილოსოფიის, სოციოლოგიის, პოლიტიკის მეცნიერების, ლიტერატურისმცოდნეობისა და Liberal Arts-ის ბაკალავრიატის სტუდენტებს.
ორივე კურსის ხელმძღვანელი იქნება პროფ. გიორგი მაისურაძე, ხოლო თითოეული მათგანი მეტწილად დაკომპლექტებული იქნება სხვადასხვა ევროპული უნივერსიტეტის (ბერლინი, ლუქსემბურგი, პრაღა, ბოხუმი) ლექტორების ინტენსიური ლექცია-სემინარებით.

კურსი „კულტურის კვლევების სათავეები“ სტუდენტებს გააცნობს იმ გერმანულენოვან ფილოსოფიურ და ლიტერატურულ ტრადიციას, რომლის წიაღშიც XVIII საუკუნის ბოლოდან XX საუკუნის შუახანებამდე ჩამოყალიბდა კულტურის მეცნიერებები და ზოგადად „კულტურა“, როგორც ცალკე საკვლევი საგანი.
კურსი „თემი, ძალადობა, სხეული – XX საუკუნის პოლიტიკის თეორეტიკოსები“ განიხილავს XX საუკუნის უმთავრეს პოლიტიკურ თეორიებს, ძირითადად, ევროპული ტრადიციიდან.

უცხოენოვანი ლექციები ჩატარდება თანმიმდევრული ქართული თარგმანით.
ვინაიდან კურსებს არ ექნება სტაბილური ყოველკვირეული ხასიათი, დაინტერესებულ პირებს გთხოვთ, მობრძანდეთ კურსების პრეზენტაციაზე.
პრეზენტაციის დრო: 18 მარტი, 13:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია

დისკუსია თემაზე - “მითი და რეალობა დაუნის სინდრომის შესახებ”
2015-03-18 17:00
18 მარტს, ოთხშაბათს, 17:00 საათზე ილიას სახელმწიფო უნივერსიტეტის წიგნის სახლში ”ლიგამუსი”, დაუნის სინდრომის მსოფლიო დღისადმი მიძღვნილი ღონისძიებების ფარგლებში, რომელსაც ხელმძღვანელობს კავშირი “ჩვენი ბავშვები”, ჩატარდება დისკუსია თემაზე – “მითი და რეალობა დაუნის სინდრომის შესახებ”.
დისკუსიის მიზანია საზოგადოების აქტიურობის გაზრდა და მსჯელობის ინიცირება შემდეგ საკითხებზე:

რა სახის გამოწვევების წინაშე დგას დაუნის სინდრომის მქონე ბავშვი, მისი ოჯახი და საზოგადოება?
რა იცის საზოგადოებამ, რა გავრცელებული მითები შეინიშნება და როგორია რეალობა?
სად იძებნება სტერეოტიპები?
რა არის შესაცვლელი? როგორ შეგვიძლია შევცვალოთ რეალობა?

დისკუსიას გაუძღვება ფსიქოლოგი თამარ ისაკაძე. ისაუბრებენ: ლია ტაბატაძე (ორგანიზაცია „ჩვენი ბავშვების“ პროექტის მენეჯერი), ეკატერინე დგებუაძე (საქართველოს განათლებისა და მეცნიერების სამინისტროს ინკლუზიური განათლების განვითარების სამმართველოს უფროსი), მაია ბუჩუკური (საქართველოს შრომის, ჯანმრთელობისა და სოციალური დაცვის სამინისტროს წარმომადგენელი), ირინა ობოლაძე (სახალხო დამცველის აპარატის შეზღუდული შესაძლებლობის მქონე პირთა დეპარტამენტის ხელმძღვანელი), სოფიო აფციაური (ჟურნალ „ლიბერალის“ ჟურნალისტი), ნათია კოპაძე (ჟურნალისტი).
დისკუსიის ბოლოს, მომხსენებლებს და მონაწილეებს საშუალება ექნებათ, შეუერთდნენ ფოტოკამპანიას ჭრელი წინდებით, გადაიღონ ფოტოები ლოგოიანი წინდებით და გამოხატონ მხარდაჭერა. წინდებიანი სურათები ”ფეისბუქით” გავრცელდება და დაუნის სინდრომის შესახებ ცნობადობის გაზრდას შეუწყობს ხელს.
დისკუსიის დრო: 18 მარტი, 17:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ამერიკელი ავტორისა და მთარგმნელის, რანია ანდერსონის, საჯარო ლექცია
2015-03-19 15:00
19 მარტს, 15:00 საათზე, ილიას სახელმწიფო უნივერსიტეტს ეწვევიან აშშ-ის ელჩი საქართველოში, რიჩარდ ნოლანდი, და ამერიკელი ავტორი და მთარგმნელი, რანია ანდერსონი.
რანია ანდერსონი დამსწრე აუდოტრიასთან პროგრამის – ქალთა ისტორიისადმი მიძღვნილი თვე – ფარგლებში, ისაუბრებს თემაზე – კავშირების დამყარება XXI საუკუნეში.
შეხვედრის დრო: 19 მარტი, 15:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (ჩოლოყაშვილის გამზ. 3/5)
დასწრება თავისუფალია.

რანია ანდერსონის შესახებ დამატებითი ინფორმაცია იხილეთ აქ.

გვიანი ღამე ილიაუნიში
2015-03-19 17:00
გვიანი ღამე ილიაუნიში – ღონისძიება ამ სახელწოდებით ილიას სახელმწიფო უნივერსიტეტში 19 მარტს ჩატარდება და ბევრ საინტერესო და მრავალფეროვან შემეცნებითსა თუ გასართობ აქტივობას გააერთიანებს.
ღონისძიების გარკვეული აქტივობები დაიწყება 17:00 საათიდან და უნივერსიტეტი სტუმრებისთვის ღია იქნება 02:00 საათამდე.
გელოდებით სტუდენტებს, ლექტორებს, აბიტურიენტებს – ყველას, ვისაც გიყვართ ილიაუნი ან გსურთ უკეთ გაიცნოთ ის.
გვიანი ღამე ილიაუნიში – პროგრამა

ილიაუნის ლიტერატურული პრემიის ფინალისტების გამოცხადება

დაწყების დრო: 18:30 საათი
დასრულების დრო: 19:00 საათი
ადგილმდებარეობა: წიგნის სახლი „ლიგამუსი“
დეტალური ინფორმაცია იხილეთ აქ.

ღამის ლექციები წიგნის სახლში „ლიგამუსი“

დაწყების დრო: 19:00 საათი
დასრულების დრო: 00:00 საათი
აღწერა: ილიაუნის ლექტორები ერთ კონკრეტულ, წინასწარ შერჩეულ წიგნზე ისაუბრებენ 25-30 წუთის განმავლობაში.
ადგილმდებარეობა: წიგნის სახლი „ლიგამუსი“
დეტალური ინფორმაცია იხილეთ იხილეთ აქ.

GameFest@Iliauni

დაწყების დრო: 17:00 საათი
დასრულების დრო: 21:30 საათი
აღწერა:

გაიმართება კომპიუტერული თამაშების ჩემპიონატების ციკლის – Venatus Cup@ილიაუნი – გახსნა, გეიმშოუები;
შედგება ქოსფლეიშოუ – კომპიუტერული თამაშების გმირების განსახიერება სტუდენტების მიერ;
მოეწყობა ბორდგეიმების თამაში/გამოფენა;
მოეწყობა ინტერაქტიული არქიტექტურული ვიარის (ვირტუალური რეალობა) კონკურსი და გამოფენა

ღონისძიება აერთიანებს სანახაობრივ, სადღესასწაულო და საგამოფენო აქტივობებს, რომლებიც თამაშების, როგორც ბიზნესინდუსტრიის, განვითარებას ემსახურება. ღონისძიებაზე უზრუნველყოფილი იქნება შესვენება ყავისა და ჩაის თანხლებით.
ადგილმდებარეობა: ილიაუნის B კორპუსი, 202-ე აუდიტორია
დეტალური ინფორმაცია იხილეთ აქ.

ილიაუნის მუსიკის ცენტრის კონცერტი

დაწყების დრო: 23:00 საათი
დასრულების დრო: 01:30 საათი
აღწერა: მონაწილეობას მიიღებენ ილიას სახელმწიფო უნივერსიტეტის სტუდენტები და ლექტორები. მრავალფეროვანი პროგრამით წარდგება ილიუნის ხალხური სიმღერის სტუდენტური გუნდი, ილიაუნის გოსპელ-გუნდი, ილიაუნის ელექტროაკუსტიკური სტუდია და ანსამბლი „კონსილია“ „თავისუფალი იმპროვიზაცია“ .
ადგილმდებარეობა: ილიაუნის B კორპუსი, 202 აუდიტორია
დეტალური ინფორმაცია იხილეთ აქ.

გამოფენა

დაწყების დრო: 17:00 საათი
დასრულების დრო: 22:00 საათი
აღწერა: გამოიფინება სახვითი და გამოყენებითი ხელოვნების მიმართულების პედაგოგების და კურსდამთავრებულების ნამუშევრები (კერამიკა, ფერწერა, გრაფიკა, გობელენი, თექა, ბატიკა, ხე, მინანქარი, მინა)
ადგილმდებარეობა: ილიაუნის A კორპუსი, 207-ე აუდიტორია და მიმდებარე დერეფანი
დეტალური ინფორმაცია იხილეთ აქ.

სამეცნიერო კაფე

დაწყების დრო: 17:00 საათი
დასრულების დრო: 00:00 საათი
აღწერა: სამეცნიერო კაფე მეცნიერებით დაინტერესებულ ადამიანებს უმასპინძლებს. თქვენ შესაძლებლობა გექნებათ, ჩაისა და ყავის თანხლებით, მოუსმინოთ აღიარებული მეცნიერების პოპულარულ-სამეცნიერო მოხსენებებს აქტუალურ თემებზე.
ადგილმდებარეობა : ილიაუნის A კორპუსი, 404-ე აუდიტორია
დეტალური ინფორმაცია იხილეთ აქ.

სპექტაკლი „ჭირვეულის მორჯულება“

დაწყების დრო: 20:00 საათი
დასრულების დრო: 22:00 საათი
აღწერა:უილიამ შექსპირის პიესა „ჭირვეულის მორჯულება” რეჟისორმა ოთარ ეგაძემ დადგა. ილიაუნის თეატრის ახალგაზრდა მსახიობები 2 მოქმედებაში გაითამაშებენ მსოფლიოში ყველაზე ცნობილ “ოჯახური თანაცხოვრების პრაქტიკულ სახელმძღვანელოს”, რომელიც საუკუნეების წინ მათი ხნის უილიამ შექსპირმა ხუთტერფიან იამბებად გალექსა.
შენიშვნა: სპექტაკლზე დასწრებას მსურველები შეძლებენ უფასოდ. სპექტაკლზე დასწრების მსურველებმა უნდა შეავსონ მარტივი სარეგისტრაციო ფორმა. დავუკავშირდებით იმ 120 რეგისტრირებულ მსურველს, რომლებიც პირველები შეავსებენ სარეგისტრაციო ფორმას.
ადგილმდებარეობა: ილიაუნის თეატრი (შიდა ეზო)
დეტალური ინფორმაცია იხილეთ აქ.
სარეგისტრაციო ფორმა

2 იმიტირებული სასამართლო პროცესი

დაწყების დრო: 17:00 საათი
დასრულების დრო: 21:00 საათი
აღწერა: ილიას სახელმწიფო უნივერსიტეტის სამართლის სკოლის სტუდენტების მონაწილეობით, გაიმართება ორი პროცესი – სისხლის სამართლის მიმართულებით (განხილული იქნება საქმე სისხლის სამართლის ნორმებით) და საკონსტიტუციო სამართალწარმოებაში
ადგილმდებარეობა: ილიაუნის B კორპუსი, 102-ე აუდიტორია

იურიდიულ თემატიკაზე შექმნილი ფილმების ჩვენება

დაწყების დრო: 17:00 საათი
დასრულების დრო: 21:00 საათი
აღწერა: ილიას სახელმწიფო უნივერსიტეტის სამართლის სკოლის ორგანიზებით, ნაჩვენები იქნება სამი ფილმი: „მკლელობის ანატომია“, „წარმოუდგენელი“ და „უდანაშაულების პრეზუმპცია“
ადგილმდებარეობა: ილიაუნის B კორპუსი, 101-ე აუდიტორია

თამაში დანაშაულის გამოძიება

დაწყების დრო: 20:00 საათი
დასრულების დრო: 22:00 საათი
აღწერა: ილიას სახელმწიფო უნივერსიტეტის სამართლის სკოლის ორგანიზებით, გაიმართება კოსტიუმირებული თამაში დანაშაულის გამოძიების თემატიკაზე – მთელი A კორპუსის ტერიტორიაზე გაფანტული გარკვეული მინიშნებები თამაშის/გამოძიების მონაწილეებს საშუალებას მისცემს, გახსნან დანაშაული.
ადგილმდებარეობა: ილიაუნის A კორპუსი, 307-ე აუდიტორია

უნიკინო – ფილმების ჩვენება

დაწყების დრო:19:00
აღწერა: ნაჩვენები იქნება სამი ფილმი:

კენ ლოუჩის “კესი”
კიმბერლი პირსის “ბიჭები არ ტირიან”
ბარი ლევინსონის “დაიჭირე ძაღლი”

თითოეული ფილმის დასრულების შემდეგ მოეწყობა მისი განხილვა.
მოდერატორი: თეო ხატიაშვილი, ასოცირებული პროფესორი. ხელოვნებათმცოდნეობის დოქტორი, კინომცოდნე
ადგილმდებარეობა: ილიაუნის A კორპუსი, 101-ე აუდიტორია
დეტალური ინფორმაცია იხილეთ აქ.

არქიტექტურული მაკეტების გამოფენა

დაწყების დრო: 17:00 საათი
დასრულების დრო: 22:00 საათი
აღწერა: შედგება ილიაუნის არქიტექტურის მიმართულების სტუდენტების არქიტექტურული მაკეტების გამოფენა.
ადგილმდებარეობა: ილიაუნის A კორპუსი, 204-ე აუდიტორია

ინტელექტუალური თამაში – ვიქტორინა ბიზნესის თემაზე

დაწყების დრო: 19:00 საათი
დასრულების დრო: 21:00 საათი
აღწერა: ილიას სახელმწიფო უნივერსიტეტის ბიზნესის სკოლის ორგანიზებით, სტუდენტებისთვის ჩატარდება ვიქტორინა ბიზნესის თემაზე. ვიქტორინის მონაწილე წარმატებული სტუდენტები დაჯილდოვდებიან პრიზებით.
ადგილმდებარეობა: ილიაუნის A კორპუსი, 408-ე აუდიტორია

ბიზნესიდეა ერთ ღამეში

დაწყების დრო: 21:00 საათი
დასრულების დრო: 23:00 საათი
აღწერა: ილიას სახელმწიფო უნივერსიტეტის ბიზნესის სკოლის ორგანიზებით, სტუდენტებისთვის ჩატარდება კონკურსი – „ბიზნესიდეა ერთ ღამეში“. პროექტის წარმატებული მონაწილეები დაჯილდოვდებიან პრიზებით.
ადგილმდებარეობა: ილიაუნის A კორპუსი, 408-ე აუდიტორია

ტურისტული კლიპების ჩვენება

დაწყების დრო: 23:00 საათი
დასრულების დრო: 00:00 საათი
აღწერა: ილიას სახელმწიფო უნივერსიტეტის ბიზნესის სკოლის ტურიზმის მენეჯმენტის ცენტრის ორგანიზებით, სტუდენტებისთვის მოეწყობა ტურისტული კლიპების ჩვენება.
ადგილდმდებარეობა: ილიაუნის A კორპუსი, 408-ე აუდიტორია

არქეოლოგიური არტეფაქტების/ ნიმუშების გამოფენა

დაწყების დრო: 19:00 საათი
დასრულების დრო: 22:00 საათი
აღწერა: მოეწყობა ილიაუნის მკვლევრების არქეოლოგიური არტეფაქტების/ნიმუშების გამოფენა
ადგილმდებარეობა: ილიაუნის A კორპუსი, 306-ე აუდიტორია
დეტალური ინფორმაცია იხილეთ აქ.

წიგნის კითხვის კლუბი

დაწყების დრო: 20:00 საათი
დასრულების დრო: 22:00 საათი
ადგილმდებარეობა: ილიაუნის A კორპუსი, 103-ე აუდიტორია

ცხოველების გენების წაკითხვა

დაწყების დრო: 20:00 საათი
დასრულების დრო: 22:00 საათი
ადგილმდებარეობა: ილიაუნის A კორპუსი, 406-ე აუდიტორია

ტელესკოპით დაკვირვება ციურ ობიექტებზე

დაწყების დრო: 18:00 საათი
აღწერა: სტუმრები A კორპუსის IV სართულიდან ტელესკოპით დააკვირდებიან ციურ ობიექტებს.
ადგილმდებარეობა: ილიაუნის A კორპუსი, IV სართული

პროფესიონალური ფოტოგადაღება და ფოტოგამოფენა

დაწყების დრო: 18:00 საათი
დასრულების დრო: 22:00 საათი
აღწერა: ილიას სახელმწიფო უნივერსიტეტის სატელევიზიო სასწავლო ცენტრის სტუდენტები მსურველებს გადაუღებენ სამახსოვრო ფოტოებს, რომლებიც განთავსდება ილიას სახელმწიფო უნივერსიტეტის ოფიციალურ facebook-გვერდზე. გარდა ამისა, მოეწყობა მათი ფოტონამუშევრების გამოფენა.
ადგილმდებარეობა: ილიაუნის B კორპუსი, 202-ე აუდიტორიის მიმდებარე დერეფანი
გვიანი ღამე უნივერსიტეტში ტრადიციად დამკვიდრდება და გარკვეული პერიოდულობით ჩატარდება ილიას სახელმწიფო უნივერსიტეტში.
გელოდებით 19 მარტს ილიაუნიში, ხოლო 20 მარტს – ილიაუნის ბოტანიკის ინსტიტუტში ილიაუნის კოსმო დაბადების დღეზე.

საინტერესო შეხვედრები სამეცნიერო კაფეში
2015-03-19 17:00
19 მარტს, 17:00-დან 00:00 საათამდე, ილიაუნის სამეცნიერო კაფე , ღონისძიების – „გვიანი ღამე ილიაუნიში“ – ფარგლებში, რამდენიმე საინტერესო შეხვედრას გამართავს.
თქვენ შესაძლებლობა გექნებათ, ყავისა და ჩაის თანხლებით მოუსმინოთ ილიაუნის მკვლევრების პოპულარულ-სამეცნიერო მოხსენებებს.
სამეცნიერო კაფეს შეხვედრების განრიგი
17:00–19:00
ილიაუნის სრული პროფესორი მერაბ სვანაძე
თემა: დრეკადობის მათემატიკური თეორიის განვითარების ეტაპები და პერსპექტივები
19:00-21:00
ილიაუნის თეორიული ფიზიკის ინსტიტუტის პროფესორი, ემერიტუსი გია მაჩაბელი
თემა: „გალაქტიკის შუქურა – პულსარი და კიბორჩხალას ნისლეული“
21:00-22:00
მედიცინის სამეცნიერო კვლევითი ინსტიტუტის ასოცირებულ პროფესორი ივანე აბიათარი
თემა: „ნერვებით კიბოს გავრცელება“
22:00-00:00
ილიაუნის სრული პროფესორი დავით თარხნიშვილი
თემა: „ადამიანის გენები, ენები და კავკასიის მთები“
დრო: 19 მარტი, 17:00- 00:00 საათი
ადგილმდებარეობა : ილიაუნის A კორპუსი, 404-ე აუდიტორია
დასწრება თავისუფალია.
„გვიანი ღამე ილიაუნიში“ ტრადიციად დამკვიდრდება და გარკვეული პერიოდულობით ჩატარდება ილიას სახელმწიფო უნივერსიტეტში.
გელოდებით 19 მარტს ილიაუნიში, ხოლო 20 მარტს – ილიაუნის ბოტანიკის ინსტიტუტში ილიაუნის კოსმო დაბადების დღეზე.

უნიკინო - ფილმების ჩვენება
2015-03-19 17:00
გვიანი ღამე ილიაუნიში – ღონისძიება ამ სახელწოდებით ილიას სახელმწიფო უნივერსიტეტში 19 მარტს ჩატარდება და ბევრ საინტერესო და მრავალფეროვან შემეცნებითსა თუ გასართობ აქტივობას გააერთიანებს.
ღონისძიების გარკვეული აქტივობები დაიწყება 17:00 საათიდან და უნივერსიტეტი სტუმრებისთვის ღია იქნება 02:00 საათამდე.
გელოდებით სტუდენტებს, ლექტორებს, აბიტურიენტებს – ყველას, ვისაც გიყვართ ილიაუნი ან გსურთ უკეთ გაიცნოთ ის.

უნიკინო – ფილმების ჩვენება

დაწყების დრო:19:00
აღწერა: ნაჩვენები იქნება სამი ფილმი:

კენ ლოუჩის “კესი”
კიმბერლი პირსის “ბიჭები არ ტირიან”
ბარი ლევინსონის “დაიჭირე ძაღლი”

თითოეული ფილმის დასრულების შემდეგ მოეწყობა მისი განხილვა.

მოდერატორი: თეო ხატიაშვილი, ასოცირებული პროფესორი. ხელოვნებათმცოდნეობის დოქტორი, კინომცოდნე
ადგილმდებარეობა: ილიაუნის A კორპუსი, 101-ე აუდიტორია

გეიმინგის ტურნირები ელექტრონულ სპორტში
2015-03-19 18:00
ილიას სახელმწიფო უნივერსიტეტის კომპიუტერული თამაშების ლაბორატორია და საქართველოს კომპიუტერული თამაშების მწარმოებელთა ასოციაცია ”IGDA Georgia” ილიაუნიში იწყებს ტურნირებს ელექტრონულ სპორტში Venatus Cup 2015.
19 მარტს, 18:00 საათზე, ილიას სახელმწიფო უნივერსიტეტის B202 აუდიტორიაში გაიმართება ტურნირების სერიის გახსნა, რომელზეც ტურნირებში მონაწილეობის მსურველები მიიღებენ დაწვრილებით ინფორმაციას ტურნირების განრიგის, წესებისა და ჯილდოების შესახებ. შემოგთავაზებთ ასევე”Hearthstone Showmatch ”-ს.
ტურნირები ჩატარდება როგორც გუნდურ, ასევე ინდივიდუალურ ფორმატში შემდეგ თამაშებში:

DotA 2 (გუნდურად 5vs5)
Counter-Strike: Global Offensive (გუნდურად 5vs5)
HearthStone (ინდივიდუალურად 1vs1)

გუნდურ ტურნირებში მონაწილეობის მსურველებმა რეგისტრაცია უნდა გაიარონ 15 მარტამდე ბმულზე: http://goo.gl/forms/nmmsHblu9d
ინდივიდუალურ ტურნირებში მონაწილეობის მსურველებმა რეგისტრაცია უნდა გაიარონ 15 მარტამდე ბმულზე: http://goo.gl/forms/hcnU48A9jS.
სერიის გახსნის დრო: 19 მარტი, 18:00 საათი
ადგილმდებარეობა: ილიას სახელმწიფო უნივერსიტეტის B202 აუდიტორია (ჭავჭავაძის გამზ. №32)

ლიტერატურული კლუბის ლიტერატურული საღამო
2015-03-19 18:30
19 მარტს, 18:30 საათიდან ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი უნივერსიტეტის დაბადების დღისადმი მიძღვნილ ლიტერატურულ საღამოზე გიწვევთ.
საღამოს პროგრამა:
18:30 – ილიაუნის ლიტერატურული პრემიის შორტ-ლისტის გამოცხადება;
19:00 – ლევან ცაგარელი მაქს ფრიში – “Homo Faber როგორც თანამედროვეობის რემითოლოგიზაციის ცდა”;
19:30 – ათინათ მამაცაშვილი – ერიკა მანი – “მწერალი და ნაციზმი – “როცა ნათელი ქრება”;
20:00 – ნოდარ ლადარია – კარლო კოლოდი – “იდუმალი წიგნი” – პინოკიოს თავგადასავალი”;
20:30 – დავით პაიჭაძე – კრისტოფერ ბაკლი – “გმადლობთ, რომ ეწევით” – სიცილის დასაწყისი”;
21:00 – ნინო ფირცხალავა – ე.თ.ა. ჰოფმანი – “პატარა ცახესი, ცინობერად წოდებული”; ფერიები და განმანათლებლური დესპოტიზმი”;
21:30 – გიორგი მაისურაძე – ანდრეი პლატონოვი -“ჩევენგური” – “ამაღლებულის იდიოტები”;
22:00 – გიგა ზედანია – გაბრიელ გარსია მარკესი – “ლიტერატურის აპოკალიფსი – მარტოობის ასი წელიწადი”;
22:30 – ლევან გიგინეიშვილი – მარკ ტვენი – “ჰეკლბერი ფინის თავგადასავალი როგორც ირიბი პოლემიკა”;
23:00 – ბელა წიფურია – ერიკ ემანუელ შმიტი – “ულისე ბაღდადიდან” – პოლიტიკური და კულტურული კლიშეების მხარდამხარ”;
23:30 – ანა კორძაია-სამადაშვილი – სელმა ლაგერლეფი -“დიდი თავგადასავალი – “ნილსის და გარეული ბატების საოცარი მოგზაურობა”;
00:00 – პაატა ჩხეიძე – უილიამ შექსპირი – “ჰამლეტის პრობლემა”.

ილიაუნის ლიტერატურული პრემიის ფინალისტების გამოცხადება
2015-03-19 18:30
19 მარტს, 18:30 საათზე, წიგნის სახლში „ლიგამუსი“, ღონისძიების – „გვიანი ღამე ილიაუნიში“ ფარგლებში, ილიაუნის ლიტერატურული პრემიის ფინალისტები გამოცხადდება.
ილიაუნის ლიტერატურულ კონკურსს უკვე ხუთწლიანი ისტორია აქვს. 2010 წელს უნივერსიტეტის აკადემიურმა საბჭომ, საქართველოში რომანის განვითარების ხელშეწყობის მიზნით, დააარსა პრემია საუკეთესო რომანისათვის. პრემია აქამდე ოთხ ნომინანტზე გაიცა. 2010 წელს პრიზი აიღო აკა მორჩილაძემ (რომანისათვის „მამლუქი“), 2011 წელს – ზაზა ბურჭულაძემ (რომანისათვის „გასაბერი ანგელოზი“). 2012 წელს პრემია არ გაცემულა, ხოლო 2013 წელს პრემია გაინაწილეს ანა კორძაია-სამადაშვილმა (რომანისათვის „ვინ მოკლა ჩაიკა“) და ჯაბა ზარქუამ (რომანისათვის „მკითხველი უნდა მოკვდეს“).
2014 წელს ილიას სახელმწიფო უნივერსიტეტის აკადემიურმა საბჭომ მიიღო გადაწყვეტილება, ყოველ ხუთ წელიწადში ერთხელ პრემია გაიცეს უცხოენოვანი რომანის საუკეთესო თარგმანისათვის. ამ გადაწყვეტილებას საფუძვლად დაედო მოსაზრება, რომ დიდი და დიადი უცხოენოვანი ნაწარმოებების ქართული თარგმანები ხშირად ისევე უწყობს ხელს რომანის ჟანრის განვითარებას, როგორც ორიგინალური რომანების წერა. გამარჯვებული შეირჩევა ბოლო ხუთი წლის განმავლობაში გამოცემული თარგმანებიდან.
რაც შეეხება 2014 წელს გამოქვეყნებულ ორიგინალურ ქართულ რომანებს, ისინი გაივლიან კონკურსს, რომელიც 2015 წლის ბოლოს გამოცხადდება, მომავალი წლის ნაწარმოებებთან ერთად.
წლევანდელ კონკურსში გამარჯვებულის შერჩევისას ყურადღება მიექცევა ორ ფაქტორს:
1. თარგმანის ხარისხი: რამდენად ზუსტად და ადეკვატურად არის გადმოტანილი ქართულ ენაზე უცხოენოვანი ნაწარმოების ენობრივი ქსოვილი, რამდენად ახერხებს მთარგმნელი, ქართულ ენაზე შექმნას იმ რომანის ეკვივალენტი, რომელიც უცხოენოვანი ლიტერატურის კონტექსტში შეიქმნა;
2. ორიგინალის ხარისხი: რამდენად მნიშვნელოვანი და გავლენიანია რომანი მსოფლიო ლიტერატურის კონტექსტში.
გამარჯვებულს გამოავლენს ილიაუნის პროფესორებისა და სტუდენტებისგან დაკომპლექტებული კომპეტენტური ჟიური.
დრო: 19 მარტი, 18:30-19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.
გვიანი ღამე უნივერსიტეტში ტრადიციად დამკვიდრდება და გარკვეული პერიოდულობით ჩატარდება ილიას სახელმწიფო უნივერსიტეტში.
გელოდებით 19 მარტს ილიაუნიში, ხოლო 20 მარტს – ილიაუნის ბოტანიკის ინსტიტუტში ილიაუნის კოსმო დაბადების დღეზე.

ღამის ლექციები წიგნის სახლში „ლიგამუსი“
2015-03-19 19:00
19 მარტს, 19:00-დან 00:30 საათამდე, წიგნის სახლში „ლიგამუსი“, ღონისძიების – „გვიანი ღამე ილიაუნიში“ – ფარგლებში, ჩატარდება ღამის ლექციები.
ილიაუნის ლექტორები ერთ რომელიმე შერჩეულ წიგნზე ისაუბრებენ 25-30 წუთის განმავლობაში.
ღამის ლექციები „ლიგამუსში“ – პროგრამა

19:00 – ლევან ცაგარელი მაქს ფრიში- ” Homo Faber როგორც თანამედროვეობის რემითოლოგიზაციის ცდა”
19:30 – ათინათ მამაცაშვილი, ერიკა მანი – „მწერალი და ნაციზმი – “როცა ნათელი ქრება”
20:00 – ნოდარ ლადარია, კარლო კოლოდი – „იდუმალი წიგნი – „პინოკიოს თავგადასავალი”
20:30 – დავით პაიჭაძე, კრისტოფერ ბაკლი – „გმადლობთ, რომ ეწევით” – სიცილის დასაწყისი”
21:00 – ნინო ფირცხალავა, ე.თ.ა. ჰოფმანი – “პატარა ცახესი, ცინობერად წოდებული”; ფერიები და განმანათლებლური დესპოტიზმი”
21:30 – გიორგი მაისურაძე, ანდრეი პლატონოვი -“ჩევენგური” – ამაღლებულის იდიოტები”
22:00 – გიგა ზედანია, გაბრიელ გარსია მარკესი – “ლიტერატურული აპოკალიფსი – „მარტოობის ასი წელიწადი”
22:30 – ლევან გიგინეიშვილი, მარკ ტვენი – “ჰეკლბერი ფინის თავგადასავალი“ როგორც ირიბი პოლემიკა”
23:00 – ბელა წიფურია, ერიკ ემანუელ შმიტი -“ულისე ბაღდადიდან” – პოლიტიკური და კულტურული კლიშეების მხარდამხარ”
23:30 – ანა კორძაია-სამადაშვილი, სელმა ლაგერლეფი – “დიდი თავგადასავალი – “ნილსის და გარეული ბატების საოცარი მოგზაურობა”
00:00 – პაატა ჩხეიძე, უილიამ შექსპირი – “ჰამლეტის პრობლემა”

დრო: 19 მარტი, 19:00 – 00:30 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.
„გვიანი ღამე ილიაუნიში“ ტრადიციად დამკვიდრდება და გარკვეული პერიოდულობით ჩატარდება ილიას სახელმწიფო უნივერსიტეტში.
გელოდებით 19 მარტს ილიაუნიში, ხოლო 20 მარტს – ილიაუნის ბოტანიკის ინსტიტუტში ილიაუნის კოსმო დაბადების დღეზე.

სპექტაკლი "ჭირვეულის მორჯულება"
2015-03-19 20:00
19 მარტს, 20:00 საათზე, ილიაუნის თეატრში, ღონისძიების – „გვიანი ღამე ილიაუნიში“ – ფარგლებში, სპექტაკლი „ჭირვეულის მორჯულება“ გათამაშდება.
უილიამ შექსპირის პიესა „ჭირვეულის მორჯულება” რეჟისორმა ოთარ ეგაძემ დადგა. ილიაუნის თეატრის ახალგაზრდა მსახიობები 2 მოქმედებაში გაითამაშებენ მსოფლიოში ყველაზე ცნობილ “ოჯახური თანაცხოვრების პრაქტიკულ სახელმძღვანელოს”, რომელიც საუკუნეების წინ მათი ხნის უილიამ შექსპირმა ხუთტერფიან იამბებად გალექსა.
სპექტაკლზე დასასწრებად შეავსეთ მარტივი სარეგისტრაციო ფორმა. ადგილების რაოდენობაა: 120. დასწრებას შეძლებენ ის სტუმრები, რომლებიც სარეგისტრაციო ფორმას სხვებზე ადრე შეავსებენ. სპექტაკლზე დასწრება უფასოა.
დრო: 19 მარტი, 20:00-22:00 საათი
ადგილმდებარეობა: ილიაუნის თეატრი (შიდა ეზო)
დასწრება ხდება წინასწარი რეგისტრაციის საფუძველზე.
სარეგისტრაციო ფორმა
რეგისტრაცია დასრულებულია!

„გვიანი ღამე ილიაუნიში“ ტრადიციად დამკვიდრდება და გარკვეული პერიოდულობით ჩატარდება ილიას სახელმწიფო უნივერსიტეტში.
გელოდებით 19 მარტს ილიაუნიში, ხოლო 20 მარტს – ილიაუნის ბოტანიკის ინსტიტუტში ილიაუნის კოსმო დაბადების დღეზე.

ილიაუნის მუსიკის ცენტრის კონცერტი
2015-03-19 23:00
19 მარტს, 23:00-დან 01:30 საათამდე, ილიას სახელმწიფო უნივერსიტეტის B კორპუსის 202-ე აუდიტორიაში, ღონისძიების – „გვიანი ღამე ილიაუნიში“ – ფარგლებში, ილიაუნის მუსიკის ცენტრის ორგანიზებით, ჩატარდება კონცერტი, რომელშიც მონაწილეობას მიიღებენ ილიას სახელმწიფო უნივერსიტეტის სტუდენტები და ლექტორები. კონცერტზე მრავალფეროვანი პროგრამით წარდგებიან ილიუნის ხალხური სიმღერის სტუდენტური გუნდი, ილიაუნის გოსპელ-გუნდი, ილიაუნის ელექტროაკუსტიკური სტუდია და ანსამბლი „კონსილია“.
კონცერტი – პროგრამა
ილიაუნის ხალხური სიმღერის სტუდენტური გუნდი

„გაუდეამუს“ – გოგონები და ბიჭები
გურული „ალილო“ – გოგონები
„ვეენგარა ნანა სქუა“ (მეგრული) – გოგონები
„უნდა მოგწერო წერილი“ (თუშური) – გოგონები

ილიაუნის გოსპელ-გუნდი

Lord I lift your name on high
I can only imagine

ილიაუნის ელექტროაკუსტიკური სტუდია

გიორგი ყველიაშვილი – R1

ილიაუნის ხალხური სიმღერის სტუდენტური გუნდი

„ჩონგურო“ (ქართლ-კახური ქალაქური) – გოგონები
„ლაშქრული“ (ქართლური) – გოგონები
„იარამაშაიდა“ (გურული) – გოგონები
„ზამთარი“ (კახური) – ბიჭები

ილიაუნის ელექტროაკუსტიკური სტუდია

ვიკა ფერაძე – Sacrifice

ილიაუნის ხალხური სიმღერის სტუდენტური გუნდი

„შუშანას მრავალჟამიერ“ (ქალაქური) – გოგონები
„ჟუჟუნა და ორიდილი“ (რაჭული) – გოგონები
„გაზაფხული“ (ქალაქური) – გოგონები და ბიჭები
„რად გინდა ქალი ლამაზი“ (ქალაქური) – ბიჭები

ილაუნის გოსპელ-გუნდი

This is my desire
Open the eyes of my heart, Lord

ილიაუნის ელექტროაკუსტიკური სტუდია

გიორგი ჯაფარიძე – Riko

ილიაუნის ხალხური სიმღერის სტუდენტური გუნდი

„კალთაში ჩაგიგორდები“ (გურული) – გოგონები
„ია და ვარდო თამარო“ (ქართლური) – გოგონები
„გურის მოძინ“ (ლაზური) – გოგონები
„ახ ჯან ქურდულად“ (თუშური) – გოგონები

ილიაუნის ელექტროაკუსტიკური სტუდია

ლუკა ჯიბუტი – Reverse Strings

ილიაუნის ხალხური სიმღერის სტუდენტური გუნდი

თუშური „ლირიკული“ – თამთა ცოგიაიძე
„კალოსპირული“ (ქართლ-კახური) – ბიჭები
„რატილიო“ (ლიტვური) – გოგონები
„დიდია წმინდა სამება“ (მოხეური) – გოგონები

ილაუნის გოსპელ-გუნდი

Bless it be your name
„აღსავლენი“

ილიაუნის ხალხური სიმღერის სტუდენტური გუნდი

„სულო ჩემო“ (გელათის სკოლის საგალობელი) – ბიჭები
„რაოდენთა ქრისტეს მიერ“ (გელათის სკოლის საგალობელი) – გოგონები
თუშური „დასაკრავი და სიმღერა“ – ნიკა ჯოხაძე
ლეჩხუმური „ალილო“ – გოგონები
„ალავერდი“ (გურული) – ბიჭები
სვანური „მგზავრული“ – გოგონები

ანსამბლი „კონსილია“

თავისუფალი იმპროვიზაცია

დრო: 19 მარტი, 23:00-01:30 საათი
ადგილმდებარეობა: ილიაუნის B კორპუსი, 202-ე აუდიტორია
დასწრება თავისუფალია.
„გვიანი ღამე ილიაუნიში“ ტრადიციად დამკვიდრდება და გარკვეული პერიოდულობით ჩატარდება ილიას სახელმწიფო უნივერსიტეტში.
გელოდებით 19 მარტს ილიაუნიში, ხოლო 20 მარტს – ილიაუნის ბოტანიკის ინსტიტუტში ილიაუნის კოსმო დაბადების დღეზე.

თამარ მახარობლიძის საჯარო ლექცია - ”ქართული ჟესტური ენა”
2015-03-20 16:00
20 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი თამარ მახარობლიძე წაიკითხავს საჯარო ლექციას თემაზე – ”ქართული ჟესტური ენა”.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
ლექციის დრო: 20 მარტი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)
